钦定古今图书集成/明伦汇编/交谊典/第116卷 > 《周礼》 > 《秋官》
## 钦定古今图书集成/明伦汇编/交谊典/第116卷 > 《周礼》 > 《秋官》

### 朝士凡报仇雠者书于士杀之无罪

〈注〉谓“同国不相辟”者，将报之，必先言于士。〈疏〉士即朝士也。〈订义〉郑锷曰：“报仇者必告于士，已书于士而士得之，则以刑而论其罪，已书于士而士不得其人，苟是人后自得而杀之则无罪，谓已告于公故也。许之以报仇雠，所以伸人之私恩，必使先告于公然后得以行其事，所以杜人之专杀也。既书于士矣，及其既报则不论以罪，盖非私杀也。”

《春秋》四传。